Një amerikan shpall një “mbretëri afrikane”
Ai thotë se ka zbuluar një copë tokë mes Egjiptit dhe Sudanit që nuk zotërohet nga askush dhe tani ka krijuar një mbretëri
Jeremiah Heaton u nis nga shteti Virginia ku jeton për të deklaruar kontrollin e tij mbi një copë tokë mes Egjiptit dhe Sudanit. Ai vuri aty flamurin dhe shpalli Mbretërinë e Sudanit të Veriut dhe tani këmbëngul se vajza e tij Emily është princesha trashëgimtare. Korrespondentja Laurel Bowman përgatiti materialin: Emily Heaton është princeshë, megjithëse në këtë moment po luan në një kënd lojërash dhe jo në një pallat mbretëror. Por i ati këmbëngul se ajo është princeshë, pasi deklaroi kontrollin e tij mbi një prej hapësirave të rralla ende pa zot në globin tonë. Pasi bëri disa kërkime, Heaton zbuloi se mbi territorin Bir Tawil mes Egjiptit dhe Sudanit nuk kishte pretendime asnjëri vend. Këtë vit ai shkoi në Afrikën e Veriut dhe ngriti flamurin me dizenjë nga fëmijët e tij. Ai thotë se ka edhe të tjerë që e kanë ndjekur këtë rrugë: Duket se ai e ka marrë seriozisht planin për të shpallur një mbretëri që e ka pagëzuar “Sudani i Veriut”. Ai ka marrë një zyrë me qera në Uashington që thotë se është ambasada e tij dhe shpreson që së shpejti të flasë me përfaqësuesit e Egjiptit dhe Sudanit. Emily duket e entuziazmuar nga këto plane: Megjithë planet mbretërore të Emilit, ekspertët e së drejtës ndërkombëtare nuk shohin shpresa për mbijetesën e këtij vendi të ri. Edward Swain është profesor i të drejtës në Universitetin George Washington: Sheila Carapico, profesore e shkencave politike në Univeristetin e Richmondit dhe eksperte për Lindjen e Mesme foli përmes Skype-it për mënyrat si mund të materializohet ky pretendim: Magdi Gizouli, studiues në Institutin Rift Valley dhe ekspert në historinë dhe politikat sudaneze komenton përmes Skype-it: Për momentin Emily mbretëron në mërgim, ndërkohë që i ati përpiqet të krijojë një vend të ri.